title: "B\u00f6le Bonken"
text: "Bandix Friedrich Bonken, uun't \u00e4\u00e4ler B\u00f6le n\u00e4\u00e4md (* 18. Mei 1839 \u00fc\u00fcb A Gr\u00f6\u00f6d, \u2020 10. April 1926 uun Foortuft) wiar en skuulm\u00e4\u00e4ster an lewet sin jongensjuaren \u00fc\u00fcb A N\u00e4\u00e4s an leederhen \u00fc\u00fcb Oomram.\n\nLeewent \n\u00dcs Bandix trii juar ual wiar, skebet hi m\u00e4 sin aalern faan A Gr\u00f6\u00f6d tu Nuurderh\u00f6rn \u00fc\u00fcb A N\u00e4\u00e4s. Diar auernaam sin aalern en b\u00fc\u00fcrsteed, diar bit 1963 sted. Bandix san aatj wiar Broder Bonken, b\u00fc\u00fcr an uk skuulm\u00e4\u00e4ster f\u00f6r a jongen \u00fc\u00fcb A N\u00e4\u00e4s. Hi stoorew 1881.\n\nEfter't freimaagin wiar Bandix halper bi a skuulm\u00e4\u00e4ster uun Enge. Faan 1858 bit 1860 wurd hi tu'n skuulm\u00e4\u00e4ster \u00fctjbilet uun't seminaar faan Tondern. 1865 ging'er tu Neebel \u00fc\u00fcb Oomram an wiar diar skuulm\u00e4\u00e4ster an k\u00f6ster. 1892, hi wiar man iarst 53 juar ual, wurd'er panjuniaret, auer hi knaap noch luke k\u00fcd. H\u00f6g juaren leeder wiar hi blinj. Di n\u00f6\u00f6m B\u00f6le f\u00fcng Bandix \u00fc\u00fcb Oomram, det ment so f\u00f6l \u00fcs unkel. Sin leewent loong str\u00e4\u00e4d'er f\u00f6r a krastelk gluuw an at fresk spriak.\n\nEfter sin panjuniarang wiar B\u00f6le weder f\u00f6l \u00fc\u00fcb A N\u00e4\u00e4s, ging faan h\u00fcs tu h\u00fcs an h\u00e4\u00e4l biibelst\u00fcnjen uf. Hi wost f\u00f6l biibelsteeden \u00fctj at hood, sodenang k\u00fcd hi sin st\u00fcnjen uk \u00fcs blinj maan ufhual. St\u00fcrwen as'er 1926 uun Foortuft, huar hi \u00fc\u00fcb besj\u00fck wiar.\n\nBilen\n\nBuken \n Bandix Friedrich Bonken: Lidjan unt \u00d6mrang-and Halleg-Fresk. Jensen, Breklum 1914\n Bandix Friedrich Bonken: An Lidjenbuk unt Fresk. Jensen, Breklum 1925\n\nLuke uk diar \n Halagfresk\n Kl\u00f6\u00f6wenhuug\n\nBonken\nBonken"